CELEX: 31982R2196
Language: el
Date: 1982-08-06 00:00:00
Title: Κανονισμός (EOK) αριθ. 2196/82 τής Επιτροπής τής 6ης Αυγούστου 1982 περί τροποποιήσεως, όσον αφορά τήν περίοδο 1982/83, τού κανονισμού (EOK) αριθ. 1641/71 περί καθορισμού τών κανόνων ποιότητος γιά τά επιτραπέζια μήλα καί αχλάδια

Avis juridique important

|

31982R2196

Κανονισμός (EOK) αριθ. 2196/82 τής Επιτροπής τής 6ης Αυγούστου 1982 περί τροποποιήσεως, όσον αφορά τήν περίοδο 1982/83, τού κανονισμού (EOK) αριθ. 1641/71 περί καθορισμού τών κανόνων ποιότητος γιά τά επιτραπέζια μήλα καί αχλάδια  

Επίσημη Εφημερίδα αριθ. L 233 της 07/08/1982 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 2196/82 ΤΗΣ ΕΠΙΤΡΟΠΗΣ  της 6ης Αυγούστου 1982  περί τροποποιήσεως, όσον αφορά την περίοδο 1982/83, του κανονισμού (ΕΟΚ) αριθ. 1641/71 περί καθορισμού των κανόνων ποιότητος για τα επιτραπέζια μήλα και αχλάδια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1203/82 (2), και ιδίως το άρθρο 2 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1641/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1674/81 (4), έχει καθορίσει τους κανόνες ποιότητος για τα επιτραπέζια μήλα και αχλάδια που περιλαμβάνονται στο παράρτημα του εν λόγω κανονισμού·  ότι έχει προβλεφθεί στο παράρτημα αυτό ότι οι καρποί πρέπει να παρουσιάζουν ανάπτυξη και ωριμότητα τέτοια ώστε να μπορούν να αντέχουν στη μεταφορά και στη διακίνηση και να φτάνουν στον τόπο προορισμού σε ικανοποιητική κατάσταση· ότι η διάταξη αυτή αφορά προφανώς μόνο τους καρπούς που είναι υπερβολικά ώριμοι και όχι τους πρώιμους καρπούς· ότι πρέπει κατά συνέπεια να συμπληρωθούν οι κανόνες ποιότητας, για να αποφευχθεί οι καρποί να τίθενται στο εμπόριο πριν αρχίσει η διαδικασία ωριμότητός τους·  ότι πρέπει να περιορισθεί η διάρκεια ισχύος των εν λόγω μέτρων στην περίοδο κατά την οποία μπορεί να εκτιμηθεί η αποτελεσματικότητά τους·  ότι η Επιτροπή Διαχειρίσεως Οπωροκηπευτικών δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1641/71 τροποποιείται ως εξής:  Στο παράρτημα ΙΙ τίτλος ΙΙ «Διατάξεις που αφορούν την ποιότητα », στο τέλος του κεφαλαίου Α «Ελάχιστα χαρακτηριστικά για όλες τις κατηγορίες» προστίθεται το ακόλουθο εδάφιο:  «Εντούτοις, οι καρποί πρέπει να έχουν φθάσει σε τέτοιο βαθμό αναπτύξεως ώστε η ωρίμανσή τους να παρατείνεται μετά τη συγκομιδή· για να καθορισθεί αν έχουν φθάσει στο βαθμό αυτόν, οι αρμόδιοι οργανισμοί των Κρατών μελών δύνανται να αναφερθούν σε κλίμακα χρωματισμού καί/ή σε τέστ μειώσεως του αμύλου (test al'iode).»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται κατά την περίοδο εμπορίας 1982/83.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Αυγούστου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 140 της 20. 5. 1982, σ. 36.  (3) ΕΕ αριθ. L 172 της 31. 7. 1971, σ. 1.  (4) ΕΕ αριθ. L 168 της 25. 6. 1981, σ. 13.